Դվինի ավերակներին կից հնագիտական թանգարանում պեղումների արդյունքում հայտնաբերված բազմաթիվ պատմամշակութային գտածոների կողքին արշավի անդամները նկատել են քարե քանդակ, որը ապշեցրել է բոլորին, քանի որ քանդակը հիշեցնում է բրգաձև կառույց: Քանդակի աջ և ձախ կողմերում կարծես դափնիներ են, որի մեջտեղի հատվածում բրգաձև կառույցն է: Քանի որ քարը կիսատ է, ենթադրելի է, որ այն վերևի հատվածից ունեցել է շարունակություն, ըստ որի հնարավոր է բրգաձև քանդակը լինի հիմք վերևում քանդակվածի համար և ոչ մի կապ չունենա բուրգի կառուցվածքի հետ: Այնուամենայնիվ, եթե ընդունենք քանդակը որպես բուրգ, ապա կարելի է նկատել, որ աստիճանները ընդհանուր առմամբ ինն են, որի վերևի մասում հավանաբար եղել է նաև տասներորդը: Յոթերրոդ աստիճանից վերև ուղղահայաց ձևով ինչ որ բան է քանդակված, որը դժվար է մեկնաբանել, քանի որ քանդակի վերևի հատվածը ավարտուն չէ: Այս քանդակը անմիջական կապ կարող է ունենալ շրջակայքում հայտնաբերված բուրգի կամ այսպես կոչված կուրգանի (դամբարան) հետ, սակայն պետք չէ նաև մոռանալ, որ այս տարածքում կան բազմաթիվ այլ բրգաձև բարձրունքներ: